I mbliana bhí lucht anailíse na meán go léir ar aon intinn cuid mhór faoi dhéantús na foirne. Seacht n-áit a bhí ag na seaimpíní ar fhoireann an Sunday Game, triúr a bhí ag na tánaistí as Gaillimh, péire an taobh a bhí ag na foirne a díbríodh sna babhtaí leathcheannais, an Clár agus Corcaigh, agus duine amháin a bhí ag seaimpíní na sraithe, Cill Chainnigh. Feicfimid linn conas a bheidh nuair a ainmneofar an fhoireann oifigiúil mí na Samhna.